cyanic-selkie/wikianc huggingface dataset:
Αμίαντος
thumb|212x212px|Ορυκτός λευκός αμίαντος ([[σερπεντίνης) πάνω σε μοσχοβίτη]] Αμίαντος είναι η ονομασία μιας ομάδας διαφόρων πυριτικών ορυκτών με κοινό χαρακτηριστικό την ινώδη μορφή τους. Ο αμίαντος έχει χρήσιμες φυσικές και χημικές ιδιότητες και για τον λόγο αυτό χρησιμοποιήθηκε εκτεταμένα στο παρελθόν σε ποικιλία εφαρμογών, αν και σήμερα η χρήση του έχει απαγορευθεί, καθώς η εισπνοή του προκαλεί καρκίνο στους πνεύμονες.
Από άποψη χημικής σύστασης πρόκειται για ένυδρα πυριτικά άλατα του μαγνησίου, τα οποία περιέχουν επίσης ασβέστιο, σίδηρο, νάτριο σε διαφορετικούς χημικούς τύπους, καθώς και ελεύθερο πυρίτιο. Κοινές μορφές αμίαντου είναι: ο λευκός αμίαντος που αποτελεί παραλλαγή του ορυκτού σερπεντίνης, ο κυανός αμίαντος και ο καφέ αμίαντος, που ανήκουν στην ομάδα ορυκτών που ονομάζονται αμφίβολοι. Σε όλες τις μορφές του είναι τοξικός, καθώς η εισπνοή μικροϊνών αμίαντου μπορεί να προκαλέσει σοβαρές παθήσεις (μεσοθηλίωμα, καρκίνο του πνεύμονα, πνευμονοκονίαση). Η χρήση του έχει πλέον απαγορευτεί πλήρως στην Ελλάδα (Οδηγία 1999/77/ΕΚ και Οδηγία 2003/18/ΕΚ) και σε πολλές άλλες χώρες.
Ιδιότητες - χρήση
μικρογραφία|Στέγη από Ελενίτ στο [[Χονγκ Κονγκ]] Το υλικό αυτό είναι καλός μονωτής του ηλεκτρισμού και της θερμότητας και ταυτόχρονα έχει τέτοιες μηχανικές ιδιότητες, ώστε οι ίνες του μπορούν να υφανθούν για να παραχθούν υφάσματα, καθώς επίσης λόγω της υψηλής αντοχής του σε εφελκυσμό μπορεί να χρησιμοποιηθεί ως πρόσθετο στο τσιμέντο. Επιπλέον είναι ανθεκτικός σε προσβολή από όξινα και αλκαλικά χημικά διαλύματα.
Αυτές οι πολύ καλές ιδιότητες του αμίαντου οδήγησαν στην ευρύτατη χρήση του σε χιλιάδες προϊόντα και εφαρμογές.
Στην Ελλάδα αλλά και σε άλλες χώρες χρησιμοποιήθηκε στις δεκαετίες 1960-1970 εκτεταμένα, ιδιαίτερα σε μορφοποιημένα υλικά, όπως π.χ. το Ελενίτ, ιδιαίτερα γιατί υπήρχε εγχώρια παραγωγή αμιάντου, από την εταιρεία Μεταλλεία Αμιάντου Βορείου Ελλάδος (ΜΑΒΕ).
Το Ελενίτ, ως κυματοειδείς πλάκες αμιαντοτσιμέντου χρησιμοποιήθηκε ευρέως στην Ελλάδα κυρίως ως στέγες δημόσιων αλλά και ιδιωτικών κτηρίων. Οι κυματοειδείς πλάκες παράγονταν σε διαστάσεις του ενός των δύο, όπως και των 3 μέτρων μήκους, που ήταν και οι πιο συνηθισμένες λόγω του ότι κάλυπταν μεγάλη επιφάνεια. Το πλάτος ήταν για όλα τα μήκη 1 μέτρο. Το ειδικό βάρος κυμαίνεται μεταξύ 15-18 κιλά ανά τ.μ. Ενώ χρησιμοποιήθηκαν κυρίως στις βόρειες περιοχές τις Ελλάδας και πλάκες μεγαλύτερου πάχους που ξεπερνούσαν τα 20 κιλά ανά τ.μ.
Το μεγαλύτερο ορυχείο αμιάντου στον κόσμο είναι το ορυχείο Τζέφρυ που βρίσκεται στην περιοχή της πόλης Άζμπεστος στον Καναδά.
Τοξικότητα
thumb|Ανθρώπινος [[πνεύμονας προσβεβλημένος με ίνες αμιάντου]] Οι βλαπτικές επιδράσεις του αμίαντου έχουν διαπιστωθεί τουλάχιστον από τη δεκαετία του 1920, οπότε ο Βρετανός παθολόγος δρ Κουκ εξέτασε εργάτες που εκτίθονταν σε περιβάλλον σκόνης αμίαντου και ονόμασε την παρατηρούμενη ασθένεια του πνεύμονα "ασβέστωσις". Σήμερα ο αμίαντος θεωρείται ένας από τους σημαντικότερους παράγοντες καρκινογένεσης (κυρίως μεσοθηλίωμα και καρκίνος του πνεύμονα), στην περίπτωση που οι ίνες του εισχωρήσουν στον ανθρώπινο οργανισμό. Η διαπιστωμένη, πλέον, ενοχοποίησή του για καρκινογένεση έχει οδηγήσει πολλές χώρες στη λήψη αυστηρών μέτρων για τον περιορισμό της χρήσης του και τη σταδιακή πλήρη απαγόρευσή του. Στην Ελλάδα η νομοθεσία θέσπιζε ένα αρκετά αυστηρό πλαίσιο για την χρήση του αμίαντου (ΠΔ 70α/1988, ΠΔ 175/97), ενώ πλέον σε εφαρμογή των ευρωπαϊκών οδηγιών 1999/77/ΕΚ και 2003/18/ΕΚ απαγορεύεται η εξόρυξη και χρήση του. Η διαχείριση του αμίαντου σύμφωνα με την ισχύουσα νομοθεσία και με γνώμονα την προστασία του προσωπικού που μπορεί (εσκεμμένα ή όχι) να έρθει σε επαφή μαζί του, προϋποθέτει την αναγνώρισή του. Αυτό δεν είναι πάντα εύκολο δεδομένου ότι μοιάζει μακροσκοπικά με αρκετά άλλα υλικά τα οποία όμως είναι αβλαβή. Για το λόγο αυτό απαιτούνται ειδικές εργαστηριακές αναλύσεις.
Εξωτερικοί σύνδεσμοι
Κατηγορία:Ορυκτά Κατηγορία:Κλωστοϋφαντουργία Κατηγορία:Ίνες Κατηγορία:Τοξικολογία Κατηγορία:Καρκινογόνα
Ίσχενος
Στην ελληνική μυθολογία ο `Ισχενος ήταν ένας από τους Γίγαντες. Κατά την παράδοση, πατέρας του ήταν ο «Γίγας», γιος του θεού Ερμή. Ο `Ισχενος θυσιάσθηκε με τη θέλησή του για να σωθεί η χώρα από λιμό. Μετά τον θάνατό του τον τιμούσαν με θυσίες, αφού τον έθαψαν στον Κρόνιο Λόφο, κοντά στο στάδιο της Ολυμπίας. Αργότερα ο τάφος του ταυτιζόταν με τον τάφο του Ταραξίππου, όπως και ο ίδιος με τον Ταράξιππο.
Πηγές
Κατηγορία:Γίγαντες
Τόμας Γκόττσαλκ
Ο Τόμας Γκόττσαλκ (γερμ. Thomas Johannes Gottschalk), γεννημένος στις 18 Μαΐου 1950, είναι Γερμανός τηλεπαρουσιαστής και ηθοποιός του γερμανικού κινηματογράφου.
Βιογραφία
Γεννήθηκε στις 18 Μαΐου 1950 στο Μπάμπεργκ. Πατέρας του ήταν ο Χανς Γκόττσαλκ, δικηγόρος το επάγγελμα. Έχει δύο αδέρφια, τον νεαρότερο Κρίστοφ και την Ραφαέλα. Η οικογένειά του ζούσε στην άνω Σιλεσία και κατέφυγε στο τέλος του πολέμου στη Γερμανία. Ο μικρός Τόμας τελείωσε το γυμνάσιο και σπούδασε γερμανική φιλολογία και ιστορία. Παντρεύτηκε το 1976 και απέκτησε δύο παιδιά. Άρχισε να εργάζεται το 1971 στο ραδιόφωνο και έγινε δημοφιλής. Παρουσίασε διάφορες μουσικές και αθλητικές εκπομπές και αναδείχτηκε για την ευχέρεια και την ειλικρίνειά του. Οι εκπομπές του έσπασαν πολλά ρεκόρ ακροαματικότητας.
Βραβεύσεις
Τιμήθηκε με πολλά βραβεία.
Εξωτερικοί σύνδεσμοι
Κατηγορία:Γερμανοί Τηλεπαρουσιαστές Κατηγορία:Γερμανοί άνδρες ηθοποιοί κινηματογράφου
Μπανάνες (ταινία, 1971)
Το Μπανάνες (αγγλικά: Bananas) είναι αμερικανική κωμική ταινία του 1971, σε σκηνοθεσία Γούντι Άλεν. Το σενάριο γράφτηκε από τον Άλεν σε συνεργασία με τον Μίκι Ρόουζ. Στην ταινία πρωταγωνιστούν οι Γούντι Άλεν, Λουίζ Λάσερ και Κάρλος Μονταλμπάν. Η ταινία περιστρέφεται γύρω από τον Fielding Mellish, ο οποίος για τον έρωτα μίας ακτιβίστριας, θα ταξιδέψει στη φανταστική χώρα της Νοτίου Αμερικής, Σαν Μάρκος, και θα εμπλακεί στην επανάσταση εναντίον της σκληρής δικτατορίας της χώρας, ενώ τέλος θα κυνηγηθεί κι από τη CIA, καθώς θα τον θεωρήσουν κομμουνιστή.
Η ταινία κυκλοφόρησε στους κινηματογράφους στις 28 Απριλίου του 1971. Τα εξωτερικά γυρίσματα της έγιναν στη Νέα Υόρκη, στο Πουέρτο Ρίκο, στη Λίμα και στο Περού. Μέρη της πλοκής, έχουν βασιστεί στο βιβλίο Don Quixote, U.S.A., του Ρίτσαρντ Π. Πάουελ. Το αμερικανικό τηλεοπτικό κανάλι Bravo, κατέταξε την ταινία 78η, στη λίστα του 100 Funniest Movies. Ενώ, το Αμερικανικό Ινστιτούτο Κινηματογράφου την κατέταξε 69η στη λίστα AFI's 100 Years...100 Laughs. Κατηγορία:Ελληνικές ταινίες
Πλοκή
Ο Fielding Mellish είναι δοκιμαστής προϊόντων, χωρίς κάποια πανεπιστημιακή κατάρτιση. Ζει μόνος του σε ένα διαμέρισμα στη Νέα Υόρκη. Ο πατέρας του είναι χειρουργός και θέλει το ίδιο και για τον γιο του. Η ταινία ξεκινά, με τη δολοφονία του προέδρου του Σαν Μάρκος και την εγκαθίδρυση δικτατορίας. Ένα βράδυ, ο Fielding Mellish δέχεται επίσκεψη από μία ακτιβίστρια, η οποία μαζεύει υπογραφές, ώστε η κυβέρνηση των ΗΠΑ, να εναντιωθεί στο δικτατορικό καθεστώς του φανταστικού κράτους Σαν Μάρκος. Γοητευμένος αυτός από την κοπέλα της ζητά να βγουν έξω, και συνάπτουν σχέση. Μάλιστα κανονίζουν να πάνε και στο Σαν Μάρκος. Όμως αυτή του λέει ότι κάτι του λείπει και τον χωρίζει.
Ο Fielding Mellish πάει έτσι κι αλλιώς στο Σαν Μάρκος, και δέχεται πρόσκληση για δείπνο, από τον δικτάτορα, Emilio Molina Vargas, ο οποίος για να φέρει τις ΗΠΑ με το μέρος του, κανονίζει να σκοτώσει τον Fielding Mellish, που είναι Αμερικανός πολίτης, κανονίζοντας με ανθρώπους του, να ντυθούν επαναστάτες, ώστε να φανεί ότι το κάνανε αυτοί. Ο Fielding Mellish ξεφεύγει από τους ανθρώπους του δικτάτορα και, τελικά, σώζεται από τους επαναστάτες, οι οποίοι τον κάνουν μέλος τους και τον κρατάνε εκεί για 6 μήνες μέχρι να ξεκινήσει η επανάσταση. Με τον ίδιο να θεωρείται νεκρός.
Τελικά, οι επαναστάτες κερδίζουν, αλλά ο Esposito, ο αρχηγός της επανάστασης διαφθείρεται από την εξουσία και τα υπόλοιπα μέλη τον εξοντώνουν και διορίζουν αρχηγό τους τον Fielding Mellish. Αυτός σε μία προσπάθειά του να καταφέρει βοήθεια από τις ΗΠΑ, γυρίζει πίσω μεταμφιεσμένος για να ζητήσει βοήθεια. Εκεί συναντά ξανά την ακτιβίστρια, και κάνουν σεξ, χωρίς να της πει ποιος είναι αρχικά. Στο τέλος της το αποκαλύπτει κι αυτή του λέει: για αυτό κάτι έλειπε. Τελικά η CIA τον αναγνωρίζει και τον περνάει από δίκη, κατηγορώντας τον για κομμουνιστή. Τελικά, καταδικάζεται σε αποκλεισμό μετακίνησής του από τη γειτονιά. Έτσι, στο τέλος παντρεύεται την ακτιβίστρια, και η πρώτη νύχτα του γάμου τους καλύπτεται τηλεοπτικά. Η ταινία τελειώνει, όπως αρχίζει, με τον Cosell στις ειδήσεις.
Εξωτερικοί σύνδεσμοι
Κατηγορία:Ταινίες του 1971 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές πολιτικές κωμικές ταινίες Κατηγορία:Αμερικανικές πολιτικές σατιρικές ταινίες Κατηγορία:Ταινίες σε σκηνοθεσία Γούντι Άλεν Κατηγορία:Ταινίες σε σενάριο Γούντι Άλεν Κατηγορία:Ταινίες παραγωγής United Artists Κατηγορία:Αμερικανικές screwball κωμικές ταινίες Κατηγορία:Ταινίες γυρισμένες στο Περού Κατηγορία:Ταινίες γυρισμένες στο Πουέρτο Ρίκο
A Dictionary of the English Language
Το A Dictionary of the English Language (σε μετάφραση: Λεξικό της Αγγλικής Γλώσσας), μερικές φορές δημοσιευμένο ως Johnson's Dictionary, από τα πιο σημαντικά λεξικά στην ιστορία της αγγλικής γλώσσας (Λεξικό Τζόνσον), δημοσιεύθηκε στις 15 Απριλίου 1755 και εκπονήθηκε από τον Σάμιουελ Τζόνσον.
Corpus Christi (θεατρικό έργο)
Corpus Cristi είναι ο τίτλος θεατρικού έργου γραμμένο από τον Τέρενς ΜακΝάλι το 1997. Παρουσιάζει τον Ιησού και τους 12 Αποστόλους, ως ομοφυλόφιλους, να ζουν στο σύγχρονο Τέξας και χρησιμοποιεί την τεχνική των αναχρονισμών. Παρουσιάζει τον Ιούδα να νοιώθει ερωτική έλξη προς τον Ιησού και τελικά τον προδίδει επειδή νοιώθει ερωτική ζήλια.
A Dictionary of the English Language
Υπήρχε δυσαρέσκεια με τα λεξικά της εποχής, έτσι τον Ιούνιο του 1746 μια ομάδα βιβλιοπωλών του Λονδίνου, ανέθεσε στον Τζόνσον τη συγγραφή ενός λεξικού για το ποσό των 1.500 guineas (£ 1.575) που ισοδυναμεί με περίπου £ 210.000 το 2015. Ο Τζόνσον χρειάστηκε σχεδόν εννέα χρόνια για να ολοκληρώσει το έργο, παρόλο που ο ίδιος είχε ισχυριστεί ότι θα μπορούσε να το τελειώσει σε τρια. Αξίζει να σημειωθεί ότι το έκανε μόνος του, με μόνο εκ παραδρομής βοήθεια για να αντιγράψει τα ενδεικτικά αποσπάσματα που είχε σημειώσει στα βιβλία. Ο Τζόνσον παρήγαγε διάφορες αναθεωρημένες εκδόσεις κατά τη διάρκεια της ζωής του.
Corpus Christi (θεατρικό έργο)
Αντιδράσεις
Το έργο δέχτηκε αρνητική κριτική για την ενασχόληση του με θέματα ομοφυλοφίλων στον Χριστιανισμό. Καταδικάστηκε από την Καθολική Λίγκα των ΗΠΑ ως βλάσφημο και αντιχριστιανικό έργο.
A Dictionary of the English Language
Μέχρι την ολοκλήρωση του Oxford English Dictionary 173 χρόνια αργότερα, το λεξικό του Τζόνσον είχε θεωρηθεί ως το κατ' εξοχήν αγγλικό λεξικό. Σύμφωνα με τον Βάλτερ Τζάκσον Μπέιτ, το Λεξικό «εύκολα κατατάσσεται ως ένα από τα μεγαλύτερα επιτεύγματα της ενιαίας λογιότητας, και ίσως το μεγαλύτερο που έγινε ποτέ από ένα άτομο που δούλευε κάτω από αρκετά μειονεκτήματα σε συγκρίσιμο χρονικό διάστημα».
Εξωτερικοί σύνδεσμοι
Κατηγορία:Αγγλική γλώσσα
Corpus Christi (θεατρικό έργο)
Αντιδράσεις
Ο συγγραφέας Τέρενς ΜακΝάλι, ο οποίος είναι ομοφυλόφιλος, έλαβε απειλές θανάτου, όταν το έργο παιζόταν στην Αμερική.
Παραγωγές
Το 1998, το έργο προγραμματίστηκε να ανέβει στη Νέα Υόρκη, όμως λόγω των φόβων για πιθανή βία, ακυρώθηκε από τον παραγωγό (Manhattan Theatre Club). Παρόλα αυτά το ανέβασμα του έργου επαναπρογραμματίστηκε σύντομα, αφού οι παραγωγοί δήλωσαν ότι δεν πιστεύουν στην λογοκρισία και πως θα λάμβαναν περισσότερα μέτρα ασφαλείας. Το έργο τελικά ανέβηκε την 1η Οκτωβρίου 1998, με σκηνοθέτη τον Joe Mantello.
Το 2000 ανέβηκε στην Αγγλία, σε παραγωγή του Theatre 28, σκηνοθετημένο από τον Stephen Henry. Ο αγγλικανός επίσκοπος Robert Forsyth σχολίασε ότι το έργο ήταν προσβλητικό και ανακριβές.
Το 2008 το έργο ξαναπαρουσιάστηκε στο αμερικάνικο κοινό, στο Off-Off-Broadway Rattlestick Playwrights Theater, τον Οκτώβριο του 2008. Ο κριτικός θεάτρου Jason Zinoman, των The New York Times, έγραψε πως ήταν η παράσταση ήταν ευσεβής και σοβαρή, η οποία ήταν φιλική προς τις θέσεις των ομοφυλοφίλων. Πρόσθεσε πως το έργο μοιάζει να είναι περισσότερο προσωπικό παρά πολιτικό. Οι The New York Times δημοσίευσαν ένα άρθρο, στο οποίο συνέδεαν τις ταραχές του 1998 με τον θάνατο του ομοφυλόφιλου μαθητή Μάθιου Σέπαρντ.
Τον Μάρτιο του 2010, μια φοιτητική παράσταση του έργου στο Tarleton State University του Τέξας ακυρώθηκε, αφού το πανεπιστήμιο δέχτηκε αρκετά παράπονα για το έργο. Ο πρόεδρος του πανεπιστημίου F.D.Dottavio, δήλωσε πως το έργο θα ανέβαινε καθώς το πανεπιστήμιο σέβεται την ελευθερία του λόγου. Ταυτόχρονα, ο Dottavio καταδίκασε το έργο, πράγμα που επικρίθηκε από οργανώσεις υπέρ της ελευθερίας του λόγου, επειδή ενθάρρυνε τις προσπάθειες όσων επιχειρούν να τερματίσουν το έργο. Αργότερα, όταν ο κυβερνήτης του Τέξας David Dewhurst ασχολήθηκε με το θέμα δηλώνοντας ότι κανένας δεν δικαιούται να χρησιμοποιεί κυβερνητικά χρήματα για να παρουσιάζει πράξεις οι οποίες είναι επαχθείς στους περισσότερους Αμερικάνους, οι παραγωγοί ακύρωσαν το έργο, αναφέροντας λόγους ασφαλείας.
Το 2012, το έργο ανέβηκε στην Ελλάδα, στο Θέατρο Χυτήριο. Οι διαμαρτυρίες κατά της παράστασης ξεκίνησαν από τις αρχές Οκτωβρίου και το θέατρο προστατευόταν ήδη από διμοιρίες ΜΑΤ. Η Ιερά Σύνοδος της Εκκλησίας της Ελλάδας, όπως γράφτηκε στον τύπο, «όταν πρωτοπαρουσιάστηκε το έργο τον Ιούνιο, καταδίκασε “κάθε προσβολή του προσώπου του Κυρίου ημών Ιησού Χριστού”, με σαφή πάντως πρόθεση να τηρηθούν χαμηλοί τόνοι». Στις 11 Οκτωβρίου μια ομάδα 200–300 ατόμων διαμαρτυρόταν έξω από το θέατρο. Μια μικρή ομάδα κατάφερε να διασπάσει τον αστυνομικό κλοιό και επιτέθηκε σε θεατές, έριξε γιαούρτια και έσκισε αφίσες. Στις εκδηλώσεις διαμαρτυρίας συμμετείχαν 3 βουλευτές της Χρυσής Αυγής, ο Ηλίας Κασιδιάρης, ο Χρήστος Παππάς και ο Ηλίας Παναγιώταρος. Ο Μητροπολίτης Πειραιώς κ. Σεραφείμ, κατέθεσε μήνυση εναντίον των συντελεστών της παράστασης για «κακόβουλη βλασφημία». Η παράσταση τερματίστηκε στις 2 Νοεμβρίου εξ αιτίας των αντιδράσεων.
Οίαξ Ναυπλίου (καλαθοσφαίριση ανδρών)
Ο Αθλητικός Όμιλος Ναυπλίου «Οίαξ» είναι ελληνικό αθλητικό σωματείο που δραστηριοποιείται στην πόλη Ναυπλίου στην Αργολίδα. Επίσημο έτος ίδρυσής του είναι το 1971. Αντλεί την ονομασία του από το μυθικό Οίακα, γιου του Ναύπλιου και επώνυμου ήρωα της ευρύτερης περιοχής. Αγωνίζεται με χρώματα το μπλε και το λευκό.
Το τμήμα ανδρικής καλαθοσφαίρισης διαθέτει νομική μορφή ερασιτεχνικού σωματείου. Διαθέτει στις τάξεις του τόσο ενήλικους αθλητές, όσο και νεανικά και παιδικά τμήματα. Έδρα όλων των τμημάτων καλαθοσφαίρισης του Οίακα αποτελεί το Κλειστό Γυμναστήριο του Δημοτικού Αθλητικού Κέντρου Ναυπλίου, χωρητικότητας 500 καθήμενων θεατών.
Ιστορική αναδρομή
Ο Οίακας εντάχθηκε μετά την ίδρυσή του στο τοπικό Πρωτάθλημα της Ένωσης Σωματείων Καλαθοσφαίρισης Αργολίδας - Κορινθίας.
Διακρίσεις τη Δεκαετία του '90
Κατέκτησε για πρώτη φορά στην ιστορία του τον τίτλο του Πρωταθλητή μετά τη λήξη της περιόδου 1994-95. Την επόμενη χρονιά, 1995-96, ακολούθησε η κατάκτηση της κορυφής του Ομίλου του στη Γ' Εθνική Κατηγορία.
Η πρώτη συμμετοχή του Οίακα στο Πρωτάθλημα της Β' Εθνικής Κατηγορίας έλαβε χώρα την περίοδο 1996-97, κατά την οποία 14 σύλλογοι συγκρότησαν έναν κοινό Όμιλο. Στο πλαίσιο αυτό ο Οίακας δεν κατάφερε να φανεί ανταγωνιστικός, γνωρίζοντας τον αποκλεισμό στο τέλος της χρονιάς αφού κατετάγη στην τελευταία θέση. Την ίδια περίοδο συμμετείχε για πρώτη φορά στο θεσμό του Κυπέλλου Ελλάδος. Αποκλείστηκε έχοντας δώσει μόλις ένα παιχνίδι, απέναντι στη Δάφνη, στο οποίο και ηττήθηκε εκτός έδρας με σκορ 100-78.
Ούτε την επόμενη αγωνιστική περίοδο, 1997-98, η ομάδα του Ναυπλίου παρουσιάστηκε ανταγωνιστική έχοντας επιστρέψει στα γήπεδα του 1ου Ομίλου Νότου της Γ' Εθνικής. Στην τελική βαθμολογική κατάταξη βρέθηκε στη 14η και τελευταία θέση, έχοντας απολογισμό 4 νίκες σε 26 αγωνιστικές.
Σαν αποτέλεσμα υποβιβάστηκε στα τοπικά πρωταθλήματα Αργολίδας - Κορινθίας, στα οποία και παρέμεινε τα επόμενα 18 χρόνια.
Νέα περίοδος ακμής (2015-σήμερα)
Την άνοιξη του 2015, με προπονητή τον παλαιό παίκτη του συλλόγου Λευτέρη Κοκκάλα, ο Οίαξ Ναυπλίου αναδείχθηκε για 2η φορά στην ιστορία του Πρωταθλητής Αργολίδας - Κορινθίας. Ειδικότερα συγκέντρωσε 18 νίκες και 3 ήττες απέναντι σε 11 αντιπάλους. Σαν αποτέλεσμα επέστρεψε στο επίπεδο της Γ' Εθνικής Κατηγορίας.
Την επόμενη χρονιά, 2015-16, ο Οίαξ εντάχθηκε στον 1ο Όμιλο Νότου, τον οποίο συγκρότησαν 14 ομάδες. Τα φτωχά αποτελέσματα των πρώτων αγωνιστικών είχαν τη συνέπεια να αντικατασταθεί ο Κοκκάλας στις αρχές Νοεμβρίου από τον Παύλο Νώντα σε ό,τι αφορά την τεχνική ηγεσία. Ωστόσο, το αγωνιστικό πρόσωπο της ομάδας δεν καλυτέρεψε, με αποτέλεσμα να πετύχει μέσα στη χρονιά μόλις 2 νίκες σε 26 αγωνιστικές. Κατά συνέπεια τερμάτισε στην τελευταία θέση και υποβιβάστηκε.
Ο σύλλογος του Ναυπλίου, ωστόσο, κατάφερε να ανακτήσει άμεσα το χαμένο έδαφος με κατάκτηση ενός ακόμη τοπικού Πρωταθλήματος την περίοδο 2016-17.
Πρόσωπα
μικρογραφία|δεξιά|180px|Ο [[Μιχάλης Πελεκάνος με τα χρώματα του Οίακα το 2017.]]
Τρέχουσα αγωνιστική περίοδος
Έδρα όλων των τμημάτων καλαθοσφαίρισης του Οίακα αποτελεί το Κλειστό Γυμναστήριο του Δημοτικού Αθλητικού Κέντρου Ναυπλίου, χωρητικότητας 500 καθήμενων θεατών. Πρόεδρος του διοικητικού συμβουλίου είναι ο Κωνσταντίνος Ρέππας. Καθήκοντα πρώτου προπονητή την περίοδο αυτή διατήρησε όπως και τις δύο προηγούμενες ο Παύλος Νώντας. Τον Ιούνιο του 2018 παρέδωσε τη σκυτάλη στο Χάρη Κουλουριώτη.
Εξωτερικοί σύνδεσμοι
Καλαθοσφαιριση Ανδρες Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α.Κ. Κατηγορία:Ιδρύσεις αθλητικών συλλόγων το 1971 Κατηγορία:Ιδρύσεις ομάδων καλαθοσφαίρισης το 1971
Βλάντισλαφ Β΄ του Πουότσκ
Ο Βλάντισλαφ Β΄, πολων. Władysław II (μετά την 31 Οκτωβρίου 1448 - 27 Φεβρουαρίου 1462) από τον Οίκο των Πιαστ ήταν δούκας της δυτικής Μαζοβίας: των περιοχών Πουότσκ, Ράβα Μαζοβιέτσκα, Μπελζ, Πουόνσκ, Ζάφκζε, Βίζνα (1455-61/2) μαζί με τον μεγαλύτερο αδελφό του. Το 1459 περιήλθε και το Γκοστύνιν στην κατοχή τους.
Βιογραφία
Ήταν ο δευτερότοκος γιος τού Βλάντισλαφ Α΄ δούκα της δυτικής Μαζοβίας και της Άννας των Πιαστ-Σιλεσίας, κόρης τού Κορράδου Ε΄ δούκα της Ολεσνίτσα.
Το 1455 απεβίωσε ο πατέρας του και ο Βλάντισλαφ Β΄, μαζί με τον μεγαλύτερο αδελφό του Σιεμόβιτ ΣΤ΄, κληρονόμησε τις πατρικές κτήσεις. Οι δύο τους ήταν 9 και 7 ετών και έτσι ανέλαβαν επίτροποι της αρχής η μητέρα τους και ο Πάβελ Γκιζύτσκι επίσκοπος τού Πουότσκ. Το 1459 ενηλικιώθηκε ο πρώτος και ανέλαβε προσωπικά την εξουσία και την επιτροπεία τού δεύτερου.
Τα δύο αδέλφια (και ο πατέρας τους) κατείχαν τη δυτική Μαζοβία εκτός τού Γκοστύνιν, περιοχής τού θείου τους Σιεμόβιτ Ε΄, η οποία περιήλθε στη χήρα εκείνου Μαργαρίτα των Πρεμυσλιδών. Στα τέλη τού 1459 αυτή απεβίωσε και έτσι το Γκοστύνιν επανενώθηκε με την υπόλοιπη δυτική Μαζοβία των δύο αδελφών.
Το 1461 ο Σιεμόβιτ ΣΤ΄ απεβίωσε και ο Βλάντισλαφ Β΄ έμεινε μόνος στην εξουσία. Ήταν 14 ετών και ανέλαβαν πάλι η Άννα και ο επίσκοπος την αρχή. Δύο μήνες μετά απεβίωσε και ο Βλάντισλαφ Β΄. Διαδόθηκαν φήμες, ότι οι δύο αδελφοί δηλητηριάστηκαν και οι υποψίες κατευθυνόταν στον Γκόταρντ της Ρύμπνα, καστελάνο τού Σοχάτσζεφ, που οι αδελφοί τού είχαν στερήσει κάποιο αξίωμα. Οι υπερβολικοί ισχυρισμοί απορρίφθηκαν. Ο χρονικογράφος της εποχής Γιαν Ντούγκος θεωρεί, ότι απεβίωσαν από φυματίωση, ασθένεια που απεβίωσε ο πατέρας τους.
Ο Βλάντισλαφ Β΄ ήταν ο τελευταίος άρρην τού κλάδου της δυτικής Μαζοβίας. Τότε ο Καζίμιρ Δ΄ της Πολωνίας ως επικυρίαρχος ζήτησε να ενσωματώσει τη δυτική Μαζοβία. Σε αυτό αντέδρασε η θεία των δύο αδελφών Αικατερίνη (σύζυγος του πρίγκιπα της Λιθουανίας) και οι πιο πολλοί τοπικοί ευγενείς. Τελικά ο βασιλιάς μπόρεσε να λάβει μόνο τις πόλεις Μπελζ, Ράβα Μαζοβιέτσκα και Γκοστύνιν, ενώ οι πόλεις Πουότσκ, Πουόνσκ και Ζάφκζε ελήφθησαν από τον Κορράδο Γ΄ τον Ερυθρό, πλησιέστερου άρρενα συγγενή τού Βλάντισλαβ Β΄ (γιο τού δεύτερου εξαδέλφου του). Ο Καζίμιρ Δ΄ απέσπασε το Σοχάτσζεφ, που ήταν το μερίδιο της χήρας Άννας, αλλά δεν μπόρεσε να κάνει κάτι άλλο, αν και είχε καταλάβει το Πουότσκ και έβαλε τους τοπικούς ευγενείς να τού δηλώσουν υποτέλεια· αυτοί ήταν βαθιά προσηλωμένοι στους Πιαστ.
Πηγές
Κατηγορία:Οίκος των Πιαστ
Ιστορίδα
Στην ελληνική μυθολογία με το όνομα Ιστορίδα (Ιστορίς) είναι γνωστή μία θυγατέρα του μάντη Τειρεσία στην υπηρεσία της Αλκμήνης. Σύμφωνα με μία τοπική παράδοση που αναφέρει ο Παυσανίας (Θ΄ 11, 3), η Ιστορίδα έκανε ό,τι η Γαλινθιάδα: Την εποχή που η Αλκμήνη ήταν έγκυος στον Ηρακλή, η ζηλιάρα θεά Ήρα, σύζυγος του Δία, του οποίου νόθος γιος ήταν ο Ηρακλής, είχε απαγορεύσει στην Ειλείθυια, τη θεότητα του τοκετού, να βοηθήσει την Αλκμήνη να γεννήσει. Το αντίθετο μάλιστα, έστειλε την Ειλείθυια να εμποδίσει τη γέννα. Η Ειλείθυια πήγε και κάθισε στο πεζούλι σταυρώνοντας τα δάχτυλα των χεριών της πάνω στα γόνατά της. Πάνω από μία εβδομάδα πέρασε έτσι και η Αλκμήνη κόντεψε να πεθάνει. Τότε η Ιστορίδα σκέφθηκε ένα τέχνασμα για να εξουδετερώσει τα μάγια της Ειλείθυιας: βγήκε έξω από το παλάτι προσποιούμενη τη χαρούμενη και ανήγγειλε ότι η Αλκμήνη είχε γεννήσει με τη βοήθεια του Δία. Η Ειλείθυια ακούγοντας τις φωνές της Ιστορίδας πετάχτηκε πάνω ξαφνιασμένη, νιώθοντας τις αρμοδιότητές της παραβιασμένες. Εκείνο όμως που είχε σημασία είναι ότι ξέμπλεξε τα δάχτυλά της και έτσι έλυσε χωρίς να το θέλει τα μάγια. Αμέσως η Αλκμήνη «ελευθερώθηκε» και γέννησε τον Ηρακλή, αλλά και τον Ιφικλή, γιο του συζύγου της Αμφιτρύωνα.
Πηγές
Ιστοριδα Κατηγορία:Μύθοι της ελληνικής μυθολογίας
Uncanny X-Men
Το Uncanny X-Men (αρχική ονομασία The X-Men) είναι σειρά κόμικς της Marvel Comics, δημιουργημένη από τους Σταν Λι και Τζακ Κίρμπι. Σε αυτή πρωταγωνιστούν οι X-Men, μια ομάδα μεταλλαγμένων χαρακτήρων, που εμφανίστηκαν για πρώτη φορά τον Σεπτέμβριο του 1963 στο The X-Men #1
Οι X-Men είναι μεταλλαγμένοι που, ως αποτέλεσμα εξελικτικής αλλαγής, γεννήθηκαν με υπεράνθρωπες δυνάμεις ή ιδιότητες που συνήθως εκδηλώνονται κατά την εφηβεία. Στις ιστορίες τους, πολλοί κοινοί άνθρωποι αντιμετωπίζουν με τρόμο και απόρριψη τους μεταλλαγμένους (οι οποίοι συχνά αναφέρονται ως Homo superiors), καθώς θεωρούνται από τους επιστήμονες ως το επόμενο βήμα της ανθρώπινης εξελικτικής αλυσίδας και επομένως συνιστούν απειλή για την ανθρώπινη κοινωνία. Οι φόβοι αυτοί ενισχύονται και λόγω πολλών μεταλλαγμένων που χρησιμοποιούν τις δυνάμεις τους για εγκληματικές ενέργειες. Οι X-Men δημιουργήθηκαν από τον καθηγητή Τσαρλς Εξέβιερ, έναν πλούσιο μεταλλαγμένο που ίδρυσε μία ακαδημία με σκοπό να εκπαιδεύσει νεαρούς μεταλλαγμένους και να προστατεύσει αυτούς αλλά και τον υπόλοιπο κόσμο από απειλές όπως ο Magneto και η Αδελφότητα των Κακών Μεταλλαγμένων.
Στην Ελλάδα
Τεύχη της σειράς έχουν δημοσιευθεί από την εταιρία Καμπανάς και αργότερα από τη Μαμούθ Comix και τη Modern Times.
Εξωτερικοί σύνδεσμοι
Κατηγορία:Αμερικανικά κόμικς Κατηγορία:Κόμικς υπερηρώων Κατηγορία:Marvel Comics
Καρδιοειδής καμπύλη
μικρογραφία|Κατασκευή της καρδιοειδούς καμπύλης Η καρδιοειδής (από την ελληνική λέξη καρδιά) είναι μια επίπεδη καμπύλη, που σχηματίζεται από ένα σημείο στην περιφέρεια ενός κύκλου καθώς αυτός κυλίεται γύρω από έναν άλλο σταθερό κύκλο ίσης ακτίνας. Είναι ένα είδος επικυκλοειδούς καμπύλης. Παρότι ονομάζεται καρδιοειδής, το σχήμα της μοιάζει περισσότερο με την τομή ενός μήλου χωρίς το κοτσάνι.
Εξισώσεις
Αν θέσουμε ως α την ακτίνα του σταθερού κύκλου (η οποία είναι ίση με την ακτίνα του κύκλου που κυλίεται) και θεωρήσουμε ότι ο σταθερός κύκλος έχει κέντρο Κ(-α,0), τότε το οξύ άκρο της καρδιοειδούς είναι η αρχή των αξόνων και η καμπύλη μπορεί να περιγραφεί ως εξής:
Βασικές ιδιότητες της καρδιοειδούς
μικρογραφία|Ακτίνα της καρδιοειδούς
Εξωτερικοί σύνδεσμοι
Καρδιοειδης
Σμήνη γαλαξιών
220px|right|thumb|Γαλαξιακό σμήνος
Τα γαλαξιακά σμήνη είναι μεγάλα συγκροτήματα γαλαξιών. Συνήθως αποτελούνται από περισσότερους από χίλιους γαλαξίες. Το κοντινότερο γαλαξιακό σμήνος στη Γη είναι το Σμήνος της Παρθένου.
Χαρακτηριστικά
Είναι οι μεγαλύτερες, βαρυτικά συνδεδεμένες, δομές του σύμπαντος μετά τα υπερσμήνη γαλαξιών, τα οποία αποτελούνται από βαρυτικά συνδεδεμένα γαλαξιακά σμήνη και ομάδες γαλαξιών.
Μέσα στα σμήνη, οι γαλαξίες βρίσκονται πολύ κοντά ο ένας στον άλλο. Η απόσταση μεταξύ των γαλαξιών είναι μερικές δεκάδες (ή σε μερικές περιπτώσεις, και ακόμη λιγότερο) φορές μεγαλύτερη από τις διαμέτρους των γαλαξιών.
Ανακάλυψη
Για την ανακάλυψη, χρησιμοποιήθηκαν παρατηρήσεις από το δορυφόρο X-ray Multi Mirror (XMM) Newton και ύστερα προσδιορίστηκε η απόστασή του με το 10μετρο τηλεσκόπιο του W. M. Keck στη Χαβάη.
Αν παρατηρηθεί με ένα οπτικό τηλεσκόπιο, το μακρινό γαλαξιακό σμήνος φαίνεται ως μια πυκνή συγκέντρωση εκατοντάδων γαλαξιών. «Η έκπληξη εδώ είναι ότι οι γαλαξίες σε αυτό το σμήνος είναι διαμορφωμένοι από παλαιά αστέρια. Κάποιος θα περίμενε ότι ένα τέτοιο μακρινό σμήνος θα ήταν γεμάτο νέα αστέρια, μια που το παρατηρούμε τόσο μακριά, πίσω προς τη Μεγάλη Έκρηξη (Big Bang)», εξηγεί η Δρα Romer. «Σμήνη σαν αυτό είναι ουσιώδη για την κατανόησή μας σχετικά με το σχηματισμό των γαλαξιών».
Χαρακτηριστικά
Το σμήνος ονομάστηκε XMMXCS 2215-1734 και είναι εκπληκτικά τεράστιο, με βάρος που φτάνει 500 τρισεκατομμύρια φορές τη μάζα του Ηλίου. Κατά το πλείστον αποτελείται από Σκοτεινή Ύλη (dark matter), μια μυστηριώδη μορφή ύλης που επικρατεί στις μάζες όλων των γαλαξιών και των γαλαξιακών σμηνών στο Σύμπαν, αλλά δεν μπορεί να γίνει ορατή από τηλεσκόπια.
Σημασία
Το γαλαξιακό αυτό σμήνος είναι ένα απολίθωμα του πρώιμου σύμπαντος και για αυτό το λόγο η ανακάλυψή του είναι σημαντική και για την κοσμολογία.
Πηγές
Κατηγορία:Γαλαξίες
Grupo de galaksioj Galaksiryhmä Groupe de galaxies
Μουσείο Χαλκού Τρίπολης
Το Μουσείο Χαλκού Τρίπολης βρίσκεται στην οδό Χρονά 18 στην Τρίπολη Αρκαδίας και περιέχει εκατοντάδες χάλκινα αντικείμενα φτιαγμένα από χαλκό. Το μουσείο είναι είναι αποτέλεσμα εργασίας του Τάσου Μπιρμπίλη, που μετέτρεψε το πατρικό του σπίτι σε μουσείο και συνέλεξε εκατοντάδες χάλκινα αντικείμενα από όλη την Αρκαδία. Εργαλεία, μηχανές, καθημερινά σκεύη, λεπτουργήματα, όλα με κοινό χαρακτηριστικό ότι είναι φτιαγμένα από χαλκό. Ο συλλέκτης αυτός βρίσκεται συνήθως στα απογεύματα στην προσφιλή του συλλογή και τη φροντίζει. Το μουσείο είναι επισκέψιμο κατόπιν συνεννοήσεως με τον συλλέκτη.
Πηγές
Ιστοσελίδα traveltripolis, Δήμου Τρίπολης
Κατηγορία:Μουσεία στην Ελλάδα Κατηγορία:Τρίπολη Αρκαδίας
Εθνική Οδός Λάρισας-Καρδίτσας
Η Εθνική οδός Λάρισας-Καρδίτσας είναι μια εθνική οδός στη Θεσσαλία. Ξεκινάει από την Καρδίτσα και μέσω της Ιτέας καταλήγει στην Λάρισα. Έχει μήκος 58 χιλιόμετρα και διαθέτει 2 λωρίδες ανά κατεύθυνση με διαχωριστικό στηθαίο. Είναι οδός ταχείας κυκλοφορίας, ενώ ένα μέρος της βρίσκεται υπό κατασκευή.
Μαυροβούνι - Ελευθέρες
Έχει μήκος 7,3 χιλίομετρα. Αυτά τη στιγμή έχει 1 λωρίδα ανα κατεύθυνση ενω βρίσκεται υπο αναβάθμιση σε οδό ταχείας κυκλοφορίας. Η εργολαβία περιλαμβάνει την κατασκευή των εξής εργασιών:
Εξωτερικοί σύνδεσμοι
Λάρισας-Καρδίτσας
Σαβανέτα, Αρούμπα
Η Σαβανέτα (Savaneta) είναι η μια πόλη της Αρούμπα. Είναι η πρωτεύουσα της περιφέρειας Σαβανέτα. Μέχρι το 1797, ήταν η πρωτεύουσα του νησιού.
Παραπομπές
Κατηγορία:Πόλεις της Αρούμπα
Ace of Spades
Το Ace of Spades είναι το τέταρτο στούντιο άλμπουμ του βρετανικού χέβι μέταλ συγκροτήματος Motörhead, το οποίο κυκλοφόρησε σε μορφή βινυλίου το Νοέμβριο του 1980 μέσω της δισκογραφικής εταιρείας "Bronze Records" και επανεκδόθηκε σε μορφή CD το 1996 από τη "Castle Communications", με τρία επιπλέον τραγούδια. Στις 31 Οκτωβρίου 2020 αναμένεται η delux επανέκδοση του δίσκου, που θα συμπεριλαμβάνει μεταξύ άλλων και δύο live album που κυκλοφορούν για πρώτη φορά.
Ιστορία του δίσκου
Το "Ace of Spades" ηχογραφήθηκε τον Αύγουστο και το Σεπτέμβριο του 1980 στο "Jackson's Studio" του Ρίκμανσγουόρθ της Αγγλίας με παραγωγό τον Βικ Μέιλ. Το εξώφυλλο του άλμπουμ παρουσιάζει τα μέλη του συγκροτήματος ντυμένους σαν κάουμποϊ σε μια ερημική περιοχή, φωτογραφία η οποία τραβήχτηκε στο Μπαρνέτ του Λονδίνου.
Στα τέλη Οκτωβρίου του 1980, κυκλοφόρησε το τραγούδι "Ace of Spades" σε μορφή σινγκλ, ανεβαίνοντας στο βρετανικό Top-20, για να ακολουθήσει ο ομώνυμος δίσκος στις 8 Νοεμβρίου, φθάνοντας ως το # 4 και παραμένοντας στα τσαρτ για 16 εβδομάδες. Τέσσερις εβδομάδες μετά την κυκλοφορία του άλμπουμ, οι πωλήσεις του ξεπέρασαν τα 60.000 αντίτυπα με αποτέλεσμα να βραβευθεί ως ασημένιος, ενώ το Μάρτιο του 1981 έγινε χρυσός. Τον ίδιο μήνα με το άλμπουμ κυκλοφόρησε το ΕΡ "Beer Drinkers and Hell Raisers" με ηχογραφήσεις το 1977, βοηθώντας ακόμη περισσότερο στην άνοδο της δημοτικότητας του συγκροτήματος.
Η περιοδεία για την προώθηση του δίσκου ξεκίνησε από το Ίπσουιτς στις 22 Οκτωβρίου 1980 και συνεχίστηκε μέχρι τις 2 Δεκεμβρίου, με το συγκρότημα να δίνει 34 συναυλίες, συμπεριλαμβανομένων τεσσάρων εμφανίσεων τους στο "Hammersmith Odeon" του Λονδίνου, στις 24, 26, 27 και 28 Νοεμβρίου του 1980. Οι εμφανίσεις τους ξεκίνησαν και πάλι στις 3 Μαρτίου από τη Λιλ της Γαλλίας, για να συνεχίσουν στην Ελβετία, την Ολλανδία και να κλείσουν το δεύτερο μέρος της περιοδείας με πέντε εμφανίσεις στη Μεγάλη Βρετανία, με μέρος του ζωντανού τους άλμπουμ "No Sleep 'til Hammersmith" να ηχογραφείται στις 28, 29 και 30 Μαρτίου στο Λιντς και το Νιούκασλ. Ακολούθησε το αμερικάνικο κομμάτι της περιοδείας ξεκινώντας από το Μαϊάμι στις 19 Απριλίου, το οποίο ολοκληρώθηκε μετά από μία πολύ μεγάλη περιοδεία στις Ηνωμένες Πολιτείες και τον Καναδά, στο Πορτ Βέιλ στις 1 Αυγούστου 1981.
Το "Ace of Spades" θεωρείται ένα από τα σπουδαιότερα άλμπουμ στην ιστορία του χέβι μέταλ. Το περιοδικό "Kerrang!" το κατέταξε 22ο στη λίστα με τα καλύτερα άλμπουμ βρετανικού ροκ σύμφωνα με τις ψήφους των αναγνωστών του, ενώ τον Ιανουάριο του 1989 το είχε κατατάξει 58ο στα εκατό καλύτερα χέβι μέταλ άλμπουμ όλων των εποχών. Σύμφωνα με το "Digital Dream Door" είναι το δέκατο καλύτερο άλμπουμ του είδους, ενώ το "Metal Rules" το κατέταξε 37ο στην ανάλογη λίστα του.
Τραγούδια
1. Ace of Spades (Kilmister, Clarke, Taylor) - 2:49
2. Love Me Like a Reptile (Kilmister, Clarke, Taylor) - 3:23
3. Shoot You in the Back (Kilmister, Clarke, Taylor) - 2:39
4. Live to Win (Kilmister, Clarke, Taylor) - 3:37
6. (We Are) The Road Crew (Kilmister, Clarke, Taylor) - 3:13
7. Fire, Fire (Kilmister, Clarke, Taylor) - 2:44
8. Jailbait (Kilmister, Clarke, Taylor) - 3:33
10. Bite the Bullet (Kilmister, Clarke, Taylor) - 1:38
11. The Chase is Better Than the Catch (Kilmister, Clarke, Taylor) - 4:18
12. The Hammer (Kilmister, Clarke, Taylor) - 2:48
Βραβεία
Ace of Spades (άλμπουμ)
Ηνωμένο Βασίλειο (BPI Certification): Χρυσός
Τα μέλη του συγκροτήματος
Το "Ace of Spades" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Motörhead Κατηγορία:Άλμπουμ του 1980
Ραφαέλ Αμάγια
Ο Ραφαέλ Αμάγια (Rafael Amaya, γεννημένος ως Χοσέ Ραφαέλ Αμάγια Νούνιες José Rafael Amaya Núñez, 28 Φεβρουαρίου 1975 -) είναι Μεξικανός ηθοποιός.
Φιλμογραφία
Τηλενουβέλες
Τηλεόραση
Ταινίες
Εξωτερικοί Σύνδεσμοι
Κατηγορία:Μεξικανοί άνδρες ηθοποιοί κινηματογράφου Κατηγορία:Μεξικανοί άνδρες ηθοποιοί τηλεόρασης Κατηγορία:Μεξικανοί παρουσιαστές
Αμοραλισμός
Ο αμοραλισμός είναι μία από τις πολλές φιλοσοφικές έννοιες, και συναντάνται στην Ηθική φιλοσοφία.
Αμοραλιστής είναι ο ανήθικος, αυτός δηλαδή που απορρίπτει και δεν αναγνωρίζει τις ηθικές αξίες, ενώ επίσης μετά από μία παράνομη πράξη, δεν αισθάνεται τύψεις. Ο αμοραλισμός διαφέρει από τον αηθικισμό στο γεγονός ότι ο δεύτερος αρνείται μόνο τις εκάστοτε  ισχύουσες  ηθικές αξίες για χάρη άλλων, που τις θεωρεί υψηλότερες και ηθικότερες.
Εξωτερικοί σύνδεσμοι
Κατηγορία:Φιλοσοφία της ζωής Κατηγορία:Ηθικές θεωρίες
Κατάλογος νομαρχών Πέλλας
Ο Νομάρχης Πέλλας ήταν ο διορισμένος (από το 1917 μέχρι το 1994) και εκλεγμένος (από το 1995 μέχρι το 2010) άρχων του Νομού Πέλλας της Περιφέρειας Κεντρικής Μακεδονίας, του ελληνικού κράτους. Η Νομαρχία Πέλλας σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη της Έδεσσας.
Διορισμένοι Νομάρχες Πέλλας
Στον νομό Πέλλης (Πέλλας), υπηρέτησαν ως νομάρχες οι:
Σημειώσεις και παραπομπές
* Πελλας
Ιταλός (μυθολογία)
Πηγές
Ιταλος Ιταλος Κατηγορία:Βασιλείς της ρωμαϊκής μυθολογίας
Πανελλήνιο πρωτάθλημα κλειστού στίβου ανδρών 1998
Το 13ο Πανελλήνιο πρωτάθλημα κλειστού στίβου ανδρών 1998 διοργανώθηκε στο Στάδιο Ειρήνης και Φιλίας από 14 ως 15 Φεβρουαρίου μαζί με τα αντίστοιχα: γυναικών, εφήβων και νεανίδων. Λόγω της μεγάλης συμμετοχής και των πολλών αγωνισμάτων όλων των ηλικιών επικράτησε ανοργανωσιά, με αποτέλεσμα την επόμενη χρονιά να διαχωριστεί το πρωτάθλημα μικρών ηλικιών από εκείνο των ανδρών-γυναικών. Πρωταθλητής σύλλογος στη βαθμολογία αναδείχθηκε ο Πανελλήνιος Γ.Σ. για ένατη φορά στην ιστορία της διοργάνωσης.
Πηγές
Κλειστου στιβου ανδρων Κατηγορία:Στίβος το 1998 Κατηγορία:Διοργανώσεις στίβου στον Πειραιά
Μαρία Κέντρου-Αγαθοπούλου
Η Μαρία Κέντρου-Αγαθοπούλου (Θεσσαλονίκη, 1930) είναι Ελληνίδα ποιήτρια, πεζογράφος και δοκιμιογράφος. Γραμματολογικά, εντάσσεται στους ποιητές της Δεύτερης Μεταπολεμικής Γενιάς. Έργα της έχουν βραβευτεί και μεταφραστεί σε πολλές γλώσσες.
Βιογραφικά στοιχεία
Η Μαρία Κέντρου-Αγαθοπούλου γεννήθηκε στη Θεσσαλονίκη, όπου και τελείωσε τις εγκύκλιες σπουδές της, από γονείς μικρασιάτες το 1930. Στα γράμματα εμφανίστηκε για πρώτη φορά το 1958 με το έμμετρο ποίημά της «Κύπρος-Αλήθεια» στο περιοδικό των Ελληνίδων Βορείου Ελλάδος, ενώ τρία χρόνια αργότερα το 1961, εξέδωσε την πρώτη της ποιητική συλλογή Ψυχή και τέχνη. Στα πρώτα της βήματα η ποιήτρια θα δεχθεί μεγάλες επιρροές από τη Χρυσάνθη Ζιτσαία (1902-1995),1 ενώ αργότερα, καταλυτικό ρόλο στη διαμόρφωση του ποιητικού «εγώ» της θα παίξει η Ζωή Καρέλλη (1901-1998), ο Γιώργος Θέμελης (1900-1976), ο Νίκος Καρούζος (1926-1990) και ο Γιώργος Σαραντάρης (1908-1941). Τη συλλογή Ψυχή και τέχνη ακολούθησαν άλλες δεκατρείς, με τελευταία τα Σεντόνια της αγρύπνιας (2006). Ποιήματα της Κέντρου-Αγαθοπούλου δημοσιεύθηκαν σε μεγάλο αριθμό ελληνικών περιοδικών (Νέα Πορεία, Διαγώνιος, Τραμ, Εντευκτήριο, Νέα Εστία, Διαβάζω κ.ά.), κάποια από τα οποία συμπεριλήφθηκαν σε ξενόγλωσσες ανθολογίες και μεταφράστηκαν σε επτά γλώσσες (αγγλικά, γαλλικά, γερμανικά, ισπανικά, πολωνικά, ρουμανικά και σερβικά).
Η κριτική διακρίνει δύο φάσεις στη δημιουργική πορεία της Μαρίας Κέντρου-Αγαθοπούλου, μία πρώτη, στην οποία ανιχνεύει τις υπαρξιακές δομές της ανθρώπινης φύσης (1965-1975), και μία δεύτερη, ξεκινώντας με τη μεταιχμιακή συλλογή Τα επακόλουθα , στην οποία οι τόνοι χαμηλώνουν και εμφανίζονται στα ποιήματά της εικόνες και στιγμιότυπα της καθημερινής ζωής.3
Την ποίηση της Μαρίας Κέντρου-Αγαθοπούλου κεντρίζουν τόσο ζητήματα υπαρξιακά, όσο και ερωτικά∙ το γήρας, οικείων και δικό της, και ο παρεπόμενος θάνατος, η βραχύτητα του βίου, ακραίες καταστάσεις της ανθρώπινης ζωής, όπως η απόλυτη μοναξιά, συμπλέκονται με τις σχέσεις των δύο φύλων, τις αρχέτυπες μετωνυμίες τους, το αλγεινό υπόβαθρο της ερωτικής μνήμης, με τη γραφή της να πραγματοποιεί μία κίνηση εκκρεμούς με τα δύο της άκρα στον έρωτα και το θάνατο.2 Σταθερά μοτίβα θα επανέρχονται στα ποιήματά της, οριοθετώντας την περιοχή εκείνη που την απασχόλησε περισσότερο, με συχνότερα μοτίβα: το σπίτι, το δέντρο, την πέτρα και το νερό.
Το πεζογραφικό της έργο θα αποτελέσουν μία νουβέλα και πέντε συλλογές διηγημάτων. Ξεκινώντας από το αυτοβιογραφικό Συνοικισμός Σιδηροδρομικών (1998), στο οποίο αναπαρίστανται τα παιδικά και εφηβικά χρόνια της ποιήτριας στο Συνοικισμό Σιδηροδρομικών της Θεσσαλονίκης (ο πατέρας της ήταν μηχανοδηγός) από το Μεσοπόλεμο έως τα μετεμφυλιακά χρόνια, θα ακολουθήσουν τέσσερις συλλογές διηγημάτων, στα οποία κεντρική θέση θα παίξουν και πάλι τα βιώματα της συγγραφέως, ανταποκρινόμενα στις επιταγές της βιωματικής πεζογραφίας την οποία καλλιέργησαν οι λογοτέχνες της Θεσσαλονίκης.
Το 1964 τιμήθηκε με το «Βραβείο Δήμου Θεσσαλονίκης» για την ανέκδοτη ακόμα συλλογή της, Διασταυρώσεις και σχεδόν τριάντα χρόνια αργότερα, το 1993, με το Βραβείο «Νικηφόρου Βρεττάκου» για τη συλλογή Η σκοτεινή διάρκεια των ημερών. Η συλλογή διηγημάτων της Η παραίτηση της επέφερε το «Βραβείο Ακαδημίας Αθηνών του Ιδρύματος Πέτρου Χάρη» το 2003.
Εργογραφία
Ποίηση
Πεζογραφία
Δοκίμιο
Παραπομπές
1 Θανάσης Μαρκόπουλος, Ο ποιητής και το ποίημα, Αθήνα: Σοκόλη 2010, σ. 84.
2 Κώστας Παπαγεωργίου, «Η ποιήτρια Μ. Κέντρου-Αγαθοπούλου», Γράμματα και Τέχνες, τχ. 85 (Οκτ.Φεβρ. 1999), σ. 6.
3 Θανάσης Μαρκόπουλος, Ο ποιητής και το ποίημα, Αθήνα: Σοκόλη 2010, σσ. 85-86.
Κατηγορία:Έλληνες ποιητές
Πανεπιστημιάδα
Η Πανεπιστημιάδα (αγγλ.: Universiade) είναι μια διεθνής αθλητική διοργάνωση πολλών σπορ, στην οποία μετέχουν αθλητές που είναι φοιτητές ή σπουδαστές ανωτάτων σχολών. Υπάρχει θερινή και χειμερινή διοργάνωση για τα αντίστοιχα σπορ.
Λεπτομέρειες
Οι θερινές πανεπιστημιάδες ξεκίνησαν το 1959 στο Τορίνο της Ιταλίας και οι χειμερινές το επόμενο έτος στο Σαμονί της Γαλλίας. Διεξάγονται κάθε δύο χρόνια. Αρχικά, τις μονές χρονιές γινόταν η θερινή και τις άρτιες η χειμερινή πανεπιστημιάδα. Μόνο από τα τέλη της δεκαετίας του ’60 υπήρξε μια ανακολουθία, αφού κάποιες διοργανώσεις έγιναν ανά τριετία (οι θερινές: 1967, 1970, 1973 και οι χειμερινές: 1972, 1975, 1978, 1981). Από το 1981 και οι δύο πανεπιστημιάδες γίνονται τις μονές χρονιές.
Έχουν διεξαχθεί 24 θερινές (η τελευταία το 2007 στη Μπανγκόκ της Ταϊλάνδης) και 23 χειμερινές (η τελευταία το 2007 στο Τορίνο, που είναι η μόνη πόλη που έχει διοργανώσει και χειμερινή και θερινή πανεπιστημιάδα).
Αθλήματα
Στη συνέχεια ο αριθμός των αθλημάτων αυξήθηκε σε 9 και το 1967 σε 10. Ο αριθμός αυτός σταθεροποιήθηκε ως το 1983, με εξαίρεση το 1975 που έγινε μόνο ο στίβος. Τη δεκαετία του ’80 τα αθλήματα έφτασαν τα 12, εκτός από το 1989 που έγιναν μόνο τέσσερα. Το 2003 έγιναν 13 σπορ και το 2005 έγιναν 14. Το 2007 έγιναν 15 αθλήματα και πήραν μέρος περίπου 10.000 αθλητές από 170 χώρες.
Από τα αθλήματα τα δέκα θεωρούνται βασικά, διότι υπάρχουν σχεδόν σε όλες τις διοργανώσεις. Είναι: ο στίβος, η κολύμβηση, οι καταδύσεις, η ενόργανη γυμναστική, η ξιφασκία, η καλαθοσφαίριση, η πετοσφαίριση, το τένις, η υδατοσφαίριση και το ποδόσφαιρο.
Περιστασιακά έχουν διεξαχθεί πολλά άλλα αθλήματα, ολυμπιακά και μη, όπως: πάλη, πινγκ πονγκ, κωπηλασία, σκοποβολή, τζούντο, γκολφ, τάε κβον ντο, τοξοβολία, ιστιοπλοΐα, μπέιζμπολ, χόκεϊ,
Εξωτερικοί σύνδεσμοι
Κατηγορία:Αθλητικές διοργανώσεις που διεξάγονται κάθε δύο χρόνια
Αμεδαίος του Πεδεμοντίου
Ο Αμεδαίος ή Αμεδαίος της Σαβοΐας (1363 - 7 Μαΐου 1402) από τον Οίκο της Σαβοΐας ήταν κόμης του Πεδεμοντίου (1368-1402) και κύριος του Πινερόλο. Συνέχισε τις διεκδικήσεις του πατέρα του στο πριγκιπάτο της Αχαΐας. Ήταν δευτερότοκος υιός του Ιακώβου κόμη του Πεδεμοντίου και της τρίτης συζύγου του Μαργαρίτας, κόρης του Εδουάρδου Α' του Μπωζέ.
Βιογραφία
Ο 2ος εξάδελφος του πατέρα του Αμεδαίος ΣΤ' κόμης της Σαβοΐας τον πήρε νέο από την επίβλεψη της μητέρας του για να ζήσει στο Σαμπερύ μαζί του. Επέστρεψε το 1378 που ενηλικιώθηκε. Πήρε ειδική άδεια από τον πάπα για να νυμφευτεί συγγενή του.
Ο Νέριο Α΄ Ατσαγιόλι δούκας των Αθηνών, αν και είχε χρησιμοποιήσει τις υπηρεσίες της Ναβαρρικής Εταιρείας μισθοφόρων, φυλακίσθηκε από τον αρχηγό της Πέτρο του Σαν Σουπεράν το 1389 για ένα έτος. Ο Αμεδαίος είχε στείλει παρηγορητικές επιστολές στους συγγενείς του Νέριο, ο οποίος άρχισε συνομιλίες με τον Αμεδαίο. Έτσι το 1391 εκπρόσωποι του Αμεδαίου συναντήθηκαν με το Νέριο στο ανάκτορό του στην Ακρόπολη και υπέγραψαν σύμφωνο κατά των Ναβαρραίων, που τότε είχαν γίνει κύριοι του Μωρέα. Ο Νέριο αναγνώριζε τον Αμεδαίο ως πρίγκιπα της Αχαΐας και επικυρίαρχό του για την Κόρινθο, την Αθήνα και τη Νέα Πάτρα. Εν τω μεταξύ ο Αμεδαίος συμφώνησε με τον Πέτρο του Σαν Σουπεράν να αναγνωριστεί ο τίτλος τού Αμεδαίου ως πρίγκιπα της Αχαΐας και ο Αμεδαίος να τους επιτρέψει την κυριότητα των εκτεταμένων κατακτήσεών τους. Η Βενετία ήταν έτοιμη να τον μεταφέρει με το στρατό του στην Ελλάδα, αρκεί αυτός να της απέδιδε το Άργος που κατείχε πριν το καταλάβει ο δεσπότης του Μωρέα. Ο Αμεδαίος ήρθε σε επαφή και με το δεσπότη Θωμά Παλαιολόγο. Ακόμη όλοι οι Φράγκοι υποτελείς του πριγκιπάτου της Αχαΐας έστειλαν έγγραφο στον Αμεδαίο. Πράγματι ο Αμεδαίος πήγε στη Γένουα για να αποπλεύσει για την Ανατολή, αλλά απεβίωσε αιφνίδια εκεί. Τον διαδέχθηκε ο νεότερος αδελφός του Λουδοβίκος.
Οικογένεια
Νυμφεύτηκε το 1380 την Αικατερίνη, κόρη του Αμεδαίου Γ΄ κόμη της Γενεύης. Είχε τέκνα:
Πηγές
Κατηγορία:Οίκος της Σαβοΐας
Μπαν Μι
δεξιά|μικρογραφία| Ένας τύπος σάντουιτς του Βιετνάμ
Το Μπαν Μι ή μπιφτέκια, γνωστό και ως σάντουιτς του Βιετνάμ ή ψωμί Σαϊγκόν είναι τύπος ψωμιού, φτιαγμένος από απλό αλεύρι σίτου (και μπορεί να περιέχει αλεύρι ρυζιού). Είναι δημοφιλές τρόφιμο του δρόμου στο Κεντρικό και Νότιο Βιετνάμ Αυτό το ψωμί προέρχεται από τη μπαγκέτα που έφεραν στο Βιετνάμ οι Γάλλοι. Κατά τη διάρκεια της διαδικασίας μεταρρύθμισης, οι άνθρωποι του Σαϊγκόν παρήγαγαν τη μπαγκέτα σε τυπικό ψωμί της Σαϊγκόν με μικρότερο μήκος, μόνο περίπου 30-40 εκατοστά. Το ψωμί και η προσθήκη κρέατος το καθιέρωσαν ως δημοφιλές πιάτο του λαού του Σαϊγκόν, το οποίο πιστεύεται ότι υπάρχει για 150 χρόνια. Ανάλογα με το συστατικό του πυρήνα τα σάντουιτς έχουν διαφορετικά ονόματα.
Το ψωμί είναι γρήγορο πρωινό πιάτο για μαθητές, φοιτητές και εργαζόμενους λόγω της λογικής τιμής του. Ανάλογα με την τοποθεσία στο Βιετνάμ, μπορεί να καταναλωθεί ως πρωινό ή γρήγορο φαγητό σε διαφορετικές ώρες της ημέρας.
Μετά το 1975, το ψωμί Σαϊγκόν ακολούθησε την μετανάστευση στη Γαλλία, την Αμερική, την Αυστραλία, τον Καναδά και έγινε δημοφιλές σε αυτές τις χώρες. Οι Αμερικανοί αναφέρθηκαν ως σύντομο ψωμί. Τον Μάρτιο του 2012, η ταξιδιωτική σελίδα της The Guardian, μια διάσημη εφημερίδα στο Ηνωμένο Βασίλειο , ψήφισε το ψωμί Σαϊγκόν στα 10 νόστιμα και ελκυστικά τρόφιμα δρόμου στον κόσμο.
Συστατικά
Το εσωτερικό των τροφίμων εξαρτάται από την περιοχή, συνήθως αποτελείται από 3 ομάδες:
Είδη ψωμιού
μικρογραφία| Χοιρινό ψωμί στο [[Trung tâm Eden|κέντρο Εδέμ, ΗΠΑ ]] Ανάλογα με τη συνιστώσα του πυρήνα, το όνομα του ψωμιού είναι διαφορετικό:
Επεξεργασία
Τα προαναφερθέντα υλικά είναι έτοιμα να εξυπηρετήσουν ανθρώπους. Το κέικ είναι συνήθως ζεστό και τραγανό πριν, γίνεται μια γραμμή κατά μήκος του κέικ σώμα και με τη σειρά σειρά μπαχαρικά, βούτυρο, κρέας (ή αυγά, χοιρινό, χοιρινό κρέας, κλπ.), Σηκώστε λίγο λαχανικό (αγγούρι, κόλιανδρο, κρεμμύδια κλπ.) πάνω από το κρέας και τη σάλτσα (σάλτσα τσίλι, σάλτσα σόγιας κ.λπ.) ).
Ξένες παρατηρήσεις
Τα μπιφτέκια σέιγκτον έχουν προσφερθεί γενικά στις ΗΠΑ από τους ανθρώπους των σκαφών. Τα σάντουιτς του Λέε θεωρούνται μία από τις επιχειρήσεις που κάνουν το βιετναμέζικο ψωμί και το βιετναμέζικο γάλα καφέ δημοφιλές για τους Αμερικανούς εν γένει.
Σύμφωνα με την εκτίμηση του αριθμού των εφημερίδων που ειδικεύεται στην κουζίνα της στις Ηνωμένες Πολιτείες, τα μπιφτέκια του καταστήματος του Βιετνάμ πιάτο με τη γεύση και τα χαρακτηριστικά της αντίθεσης: εξωτερικά τραγανά, αλλά έντερο μέσα στο σπογγώδες, και Πολλαπλασιάστε το ψωμί και το ενισχύσετε. (Μια αρκετά ενδιαφέρουσα μελέτη των ειδικών στην Επιστήμη Τροφίμων στο Πανεπιστήμιο του Λιντς ( Ηνωμένο Βασίλειο ) "η υφή του κρέατος και η τραγανότητα όταν δαγκώνουν νέα είναι ακόμα πιο ενδιαφέρουσα από τη γεύση του σάντουιτς στο ψωμί.
Τον Μάρτιο του 2011, από το Μπαν Μι, για να αναφέρεται σε χάμπουργκερ του Βιετνάμ, ήταν παρών στο λεξικό της Οξφόρδης. Ο τύπος αναγνώρισε ότι τα σάντουιτς του Βιετνάμ αποτελούσαν τροφή δρόμου. Το καλύτερο στον κόσμο.
Άρθρο Το καλύτερο street food στον κόσμο στο The Guardian τον Δεκέμβριο του 2012 έγραψε: " Ένα ελάχιστα γνωστό μυστικό είναι ότι το καλύτερο σάντουιτς στον κόσμο δεν είναι δυνατό. που βρέθηκαν στη Ρώμη, στην Κοπεγχάγη ή ακόμα και στη Νέα Υόρκη, που βρισκόταν στους δρόμους του Βιετνάμ. Αρχίζει με μια ελαφρύτερη μπαγκέτα ψημένη σε κάρβουνο.  Μετά από ένα κομμάτι μαγιονέζας και ένα κουλουράκι πάθους, τα τραγανά κοχύλια είναι γεμάτα με κρέας, τραγανά λαχανικά και φρέσκα βότανα.  Στη συνέχεια, είναι συχνά καρυκεύματα με μερικές σταγόνες σάλτσας σόγιας και καρυκευμάτων μπαχαρικών.
Σαϊγκόν2014, ο Ανδρέα Γουέν δημοσίευσε το βιβλίο Το εγχειρίδιο Μπαν Μι: Συνταγές για τρελό νόστιμο βανσιάνικο σάντουιτς, το οποίο ονομάστηκε από το εθνικό δημόσιο ραδιόφωνο ( NPR ) ως ένα από τα καλύτερα βιβλία μαγειρικής της χρονιάς. Με τη βοήθεια του Ανδρέα Γουέν, ο σεφ Ροβιν Εκχαρττ είχε μια περιήγηση στην πόλη. πόλη Χο Τσι Μινχ για να εντοπίσετε τις καλύτερες διευθύνσεις αρτοποιίας (κρέας) και στη συνέχεια να γράψετε την καλύτερη εύρεση ψωμιού στο Σαϊγκόν (Βρίσκοντας το καλύτερο banj mi Σαϊγκόν) στην ιστοσελίδα ΕάτινγΑσία.
Στις 10 Νοεμβρίου 2017, με αφορμή την έλευση στο Βιετνάμ, ο Αυστραλός πρωθυπουργός Μάλκολμ Τέρνμπουλ εντάχθηκε στο βιετναμέζικο μάγειρα Λύκε Γουέν και σταμάτησε να χρησιμοποιεί ψωμί σε ένα κατάστημα πεζοδρομίων στο Δα Νάνγ.